Üldkohtu 18. oktoobri 2023. aasta otsus – TestBioTech versus komisjon
(kohtuasi T-606/21)1
(Keskkond – Geneetiliselt muundatud tooted – Geneetiliselt muundatud sojauba MON 87751 × MON 87701 × MON 87708 × MON 89788 NK603 ja selle alakombinatsioone sisaldavad, sellest koosnevad või sellest toodetud tooted – Turule lubamise otsuse peale esitatud vaide rahuldamata jätmine – Ilmne hindamisviga – Määruse (EÜ) nr 1367/2006 artikkel 10 – Määruse (EÜ) nr 1829/2003 artiklid 4–6 ja 16–18 – Rakendusmääruse (EL) nr 503/2013 artikkel 5)
Kohtumenetluse keel: inglise
Pooled
Hageja: TestBioTech eV (München, Saksamaa) (esindaja: barrister K. Smith)
Kostja: Euroopa Komisjon (esindajad: I. Galindo Martín ja F. Castilla Contreras)
Ese
ELTL artikli 263 alusel esitatud hagis palub hageja tühistada Euroopa Komisjoni 8. juuli 2021. aasta otsuse, millega lükati tagasi tema Euroopa Parlamendi ja nõukogu 6. septembri 2006. aasta määruse (EÜ) nr 1367/2006 (keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13)) alusel komisjoni 22. jaanuari 2021. aasta rakendusotsuse (EL) 2021/66 (millega lubatakse lasta turule geneetiliselt muundatud sojauba MON 87751 × MON 87701 × MON 87708 × MON 89788 sisaldavaid, sellest koosnevaid või sellest saadud tooteid vastavalt Euroopa Parlamendi ja nõukogu määrusele (EÜ) nr 1829/2003 (ELT 2021, L 26, lk 44)) vastu esitatud vaides sisaldunud põhjendused.
Resolutsioon
Jätta hagi rahuldamata.
Jätta TestBioTech eV kohtukulud tema enda kanda ja mõista temalt välja Euroopa Komisjoni kohtukulud.
____________
1 ELT C 471, 22.11.2021.